St. Olavs gate (Tønsberg)

Se pekerside for flere forekomster av St. Olavs gate.

St. Olavs gate (1-51, 2-48) er en gate i Tønsberg. Den går parallelt med Svend Foyns gate, nordøstover fra Storgaten, krysser Stoltenbergs gate, og ender i Stokkegaten. Gaten er oppkalt etter kong Olav den hellige (995–1030).

Bygninger 
Bygget i St. Olavs gate 1A er den tidligere administrasjonsbygningen til Tønsberg Elektrisitetsverk, oppført i 1919. Tidligere lå Tønsbergs kraftverk «Sentralstasjonen» fra 1898 på samme sted. E-verket flyttet ut i 1995.
I krysset med Øvre Langgate ligger Svend Foyns bedehus fra 1876. Ved siden av, i nummer 4, ligger Svend og Lena Foyns minde fra 1896. Nummer 6 er Villa Møllebakken fra 1890 hvor Halfdan Wilhelmsen bodde. 

I krysset ved Bulls gate ligger nummer 16 og 18 som sammen med Bulls gate 2 var fabrikkområdet til Tønsberg Papirindustri, der de eldste bygningene er fra 1900. Fabrikken flyttet til Vear i 1988. Mellom Skogergaten og Meierigaten ligger den gamle Meierigården bygget 1935-36 i nummer 22. Meieriet flyttet til Ås i 1989. Gården har nå forretninger og boliger.

Ellers består gaten for det meste av trebygninger i to og tre etasjer.

Bilder

Referanser

Veier i Tønsberg